  Виталий Пронин Д. ДёминТа нуналъёсы шаерамы нырысьсэ мастер-класс ортчытоз Карелиысь усточи Дмитрий Дёмин. Петрозаводскысь А. Глазунов нимо  кун консерваториысь крезьгуръя лабораториын наукая ужась мылкыд карисьёсты дышетоз фин-угор калык инструментъёсты лэсьтыны.26-тӥ коньывуонысен 3-тӥ шуркынмонозь Дмитрий Дёмин трос мастер-классъёс ортчытоз. Со вуылоз Вотка ёросысь Новый посёлоке, Шаркан черкогуртэ,  Дэри ёросысь «Лудорвай» музей-заповеднике, Пичи Пурга ёросысь  Брангуртэ, Сарпулэ. Озьы ик пумиськонъёс луозы  Удмурт кун университетын но Ижысь усточи нылпиослэн школа-интернатазы.Дмитрий Альбертович - кибашлы но калык инструментъёсты «бурмытӥсь», дышетэ фин-угор калыкъёслэн крезьгурзыя кафедраын. 20 арлэсь кема тырше ини Карелилэсь культуразэ но искусствозэ азинтон удысын. Со пӧртэм фин-угор инструментъёсты ас киыныз лэсьтэ.  Та дыр куспын сюрслэсь уно флейтаос, пеллян гумыос, кларнетъёс тупатэмын-выльдэмын вал.Мастер-классъёсаз лык-тӥсьёс азе  кибашлы одӥг курон пуктэ: мылкыдзэс сяна, сьӧразы лэчыт пичи пурт, клей, клеёнка но узьы (дягиль) мед ваёзы. Удмуртиын улӥсьёсты Дмитрий Дёмин дышетоз узьыгумы лэсьтыны. Но усточи шаерамы буш киын уз лыкты. «Лудорвай» музейлы кузьмалоз бесерман волынка. Та инструмент бордын усточи берло аръёссэ трос ужаз. Улӟытэм бесерман волынкалэсь куаразэ нырысь ик кылозы Удмурт кун университетысь студентъёс.Ирина Вершинина Туспуктэмез: finnougoria.ru  